section_heading: Povijest
paragraph_text: List je najveći uspjeh postigao šezdesetih godina 20. stoljeća. U tom je razdoblju postizao nakladu od 400 000 primjeraka. Osim rubrika namijenjenih učenicima osnovnih škola, novine su otvorile svoj prostor svjetskim poznatim strip autorima i stripovima. Tu posebno mjesto pripada Disneyevom Švrći, popularnom Tarzanu E. R. Burroughsa kojega je crtao John Celardo i Jungovom Tim Tayloru. Uz inozemne autore, u Malim novinama pojavljivali su se i mnogi jugoslavenski strip crtači. Vrijedno je spomenuti Abdulaha Kozića i scenarista Aleksu Mikića koji su zajednički snimili trinaest epizoda Malog partizana, popularnoga stripovskoga serijala. Andrija Marović objavio je Hrabrog Nika scenarista Rudija Aljinovića. Ivica Bednjanec objavio je jedan strip u realističkoj maniri, kao i Saša Dobrila. Ahmet Muminović objavio je svoje prve stripove u Malim novinama, te niz inih poznatih i manje poznatih imena.